ตื่นค่าเงินบาทผันผวนสูงแบงก์ปรับเป้าหมายใหม่
เงินบาทแกว่งหนัก แบงก์ประเมินใหม่สิ้นปี 29.50 บาท/เหรียญสหรัฐ
29 ต.ค. 2565

เงินบาทแกว่งหนัก แบงก์ประเมินใหม่สิ้นปี 29.50 บาท/เหรียญสหรัฐ
ค่าเงินบาทของไทยผันผวนอย่างต่อเนื่องจากที่เคยอ่อนค่าลงไปทดสอบ 31.18 บาท/เหรียญสหรัฐ ในวันก่อน วันที่ 15 มิ.ย. ปิดตลาดที่ระดับ 30.55/58 บาท/เหรียญสหรัฐ ระหว่างวันเคลื่อนไหวแข็งค่า ขึ้นไปทดสอบในระดับ 30.45 บาท/เหรียญสหรัฐ โดยเงินทุนต่างชาติเริ่มเข้ามาลงทุนในหุ้นและตลาดพันธบัตร
นักค้าเงิน ธนาคารกรุงศรีอยุธยาประเมินว่า วันจันทร์น่าจะเคลื่อนไหว 30.5030.60 บาท/เหรียญสหรัฐ
ขณะที่นายกอบสิทธิ์ ศิลปชัย ผู้บริหารงานวิจัยเศรษฐกิจและตลาดทุน ธนาคารกสิกรไทย เปิดเผยว่า ธนาคารจะปรับประมาณการค่าเงินบาทใหม่ จากเดิมคาดว่าปลายปีจะอยู่ที่ 28.50 บาทต่อเหรียญสหรัฐ แต่ปัจจุบันอ่อนค่ามากกว่าที่ประเมินไว้ ส่วนจะอ่อนลงเท่าใดนั้นต้องรอดูผลการประชุมของธนาคารกลางสหรัฐ (เฟด) ในวันที่ 1819 มิ.ย.นี้ ว่าจะมีความชัดเจนในมาตรการคิวอีอย่างไร โดยเชื่อว่าเฟดจะค่อยๆ ถอนการใช้มาตรการคิวอีลง
นายเบญจรงค์ สุวรรณคีรี ผู้อำนวยการศูนย์วิเคราะห์เศรษฐกิจ ธนาคารทหารไทย เปิดเผยว่า ได้ปรับตัวเลขค่าเงินบาทปีนี้ใหม่ คาดว่าจะอยู่ที่ 29.50 บาทต่อเหรียญสหรัฐ เนื่องจากสถานการณ์ในตลาดต่างประเทศเปลี่ยนอย่างไม่คาดคิด หลังจากมีข่าวว่าเฟดจะหยุดมาตรการคิวอีก่อนกำหนด ทำให้เงินเหรียญสหรัฐแข็งค่าทันที เงินในเอเชียอ่อนค่าลง